Up-944/05, U-I-315/06
Natisni
Opravilna št.:
Up-944/05, U-I-315/06
Datum odločitve:
22. 6. 2006
ECLI:
ECLI:SI:USRS:2006:Up.944.05
Akt:
Zakon o Ustavnem sodišču (Uradni list RS, št. 15/94) (ZUstS), 3. odst. 55. čl.
Ustavna pritožba zoper sklep Ustavnega sodišča št. Up-146/05, Up-147/05 z dne 19. 9. 2005, sklep Ustavnega sodišča št. Up-187/04 z dne 17. 11. 2004 in zoper sklep Ustavnega sodišča št. Up-254/04 z dne 17. 11. 2004
Izrek:
Pobuda za začetek postopka za oceno ustavnosti tretjega odstavka 55. člena Zakona o Ustavnem sodišču (Uradni list RS, št. 15/94) se zavrne.
Ustavna pritožba zoper sklep Ustavnega sodišča št. Up-146/05, Up-147/05 z dne 19. 9. 2005, sklep Ustavnega sodišča št. Up-187/04 z dne 17. 11. 2004 in zoper sklep Ustavnega sodišča št. Up-254/04 z dne 17. 11. 2004 se zavrže.
Evidenčni stavek:
Ustavno sodišče je že presojalo očitke o neskladnosti tretjega odstavka 55. člena ZUstS s 25. členom Ustave. Pobudo je s sklepom št. U-I-155/99 z dne 22. 2. 2001 zavrnilo kot očitno neutemeljeno. Ker pobudnik ne navaja ničesar, kar bi lahko vplivalo na drugačno presojo, se Ustavno sodišče v celoti sklicuje na razloge iz navedenega sklepa. Pobudnik sicer zatrjuje, da je izpodbijana določba v neskladju tudi s prvim odstavkom 153. člena  in s 156. členom Ustave, vendar očitkov ne utemelji, zato jih ni bilo mogoče preizkusiti.
Ker ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča, jo je Ustavno sodišče zavrglo.
Geslo:
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.27.4 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Odločb Ustavnega sodišča.
Pravna podlaga:
Člen 26.1, 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Datum vloge:
6. 10. 2005
Vrsta odločitve:
sklep
Vrsta rešitve:
zavrnitev, zavrženje
Dokument:
US26250
Dokument v PDF obliki:
Up-944-05, U-I-315-06.pdf
118 KB
Prenesite datoteko
Up-944/05-7
U-I-315/06
22. 6. 2006
SKLEP
Ustavno sodišče je v postopku za preizkus pobude in v postopku za preizkus ustavne pritožbe A. A. A. iz Ž. na seji dne 22. junija 2006
sklenilo:
1. Pobuda za začetek postopka za oceno ustavnosti tretjega odstavka 55. člena Zakona o Ustavnem sodišču (Uradni list RS, št. 15/94) se zavrne.
2. Ustavna pritožba zoper sklep Ustavnega sodišča št. Up-146/05, Up-147/05 z dne 19. 9. 2005, sklep Ustavnega sodišča št. Up-187/04 z dne 17. 11. 2004 in zoper sklep Ustavnega sodišča št. Up-254/04 z dne 17. 11. 2004 se zavrže.
Obrazložitev
A.
1. Pritožnik vlaga ustavno pritožbo zoper sklepe Ustavnega sodišča o zavrženju oziroma nesprejemu njegovih ustavnih pritožb. Predlaga, naj Ustavno sodišče ustavno pritožbo obravnava na javni obravnavi. Pritožnik po vsebini vlaga tudi pobudo za oceno ustavnosti tretjega odstavka 55. člena Zakona o Ustavnem sodišču (v nadaljevanju ZUstS). Zatrjuje, da je izpodbijana določba v neskladju s 25. členom, s prvim odstavkom 153. člena in 156. členom Ustave.
B. – I.
2. Ustavno sodišče je že presojalo očitke o neskladnosti tretjega odstavka 55. člena ZUstS s 25. členom Ustave (sklep št. U-I-155/99 z dne 22. 2. 2001). Pobudo je zavrnilo kot očitno neutemeljeno. Ker pobudnik ne navaja ničesar, kar bi lahko vplivalo na drugačno presojo, se Ustavno sodišče v celoti sklicuje na razloge, navedene v sklepu št. U-I-155/99.
3. Pobudnik sicer zatrjuje, da je izpodbijana določba v neskladju tudi s prvim odstavkom 153. člena  in s 156. členom Ustave. Vendar svojih očitkov ne utemelji, zato jih Ustavno sodišče ni moglo preizkusiti.
4. Glede na navedeno je Ustavno sodišče pobudo kot očitno neutemeljeno zavrnilo (1. točka izreka).
B. – II.
5. Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločb ali sklepov Ustavnega sodišča ne glede na to, ali so izdani v postopku ocene ustavnosti oziroma zakonitosti predpisov ali v postopku ustavne pritožbe, ni mogoče izpodbijati z ustavno pritožbo (glej sklep št. Up-331/98 z dne 4. 3. 1999, Uradni list RS, št. 17/99 in OdlUS VIII, 120). ZUstS v tretjem odstavku 55. člena tudi izrecno določa, da zoper odločitev senata, sprejeto v postopku preizkusa ustavne pritožbe, ni dopustna pritožba. Ker ustavna pritožba ni dopustna, jo je Ustavno sodišče zavrglo (2. točka izreka).
6. Ker je Ustavno sodišče pritožnikovo ustavno pritožbo zavrglo kot nedopustno, o njegovem predlogu za razpis javne obravnave ni odločalo.
C.
7. Ustavno sodišče je sprejelo ta sklep na podlagi drugega odstavka 26. člena in prvega odstavka 55. člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj